《喜晴》
宋代·张九成

今晨日色佳，一洗数夕阴。
开门玩秋色，爱此佳山林。
人事端可绝，俗虑莫相侵。
绿绮奏流水，门外无知音。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。